Ehdotus NEUVOSTON PÄÄTÖS henkilöiden vapaasta liikkuvuudesta Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa omaksuttavasta Euroopan unionin kannasta ammattipätevyyksien vastavuoroista tunnustamista koskevan liitteen III muuttamiseksi /* COM/2015/076 final - 2015/0040 (NLE) */





PERUSTELUT 1. EHDOTUKSEN TAUSTA Euroopan yhteisö ja sen jäsenvaltiot sekä Sveitsin valaliitto tekivät vuonna 1999 kahdenvälisen sopimuksen henkilöiden vapaasta liikkuvuudesta (EYVL L 114, 30.4.2002, s. 6). Sopimus tuli voimaan 1. kesäkuuta 2002. Sittemmin laadittiin pöytäkirja, jolla sopimuksen piiriin otettiin unioniin vuonna 2004 liittyneet 10 jäsenvaltiota (EUVL L 89, 28.3.2006, s. 30). Toisella pöytäkirjalla otettiin sopimuksen piiriin Bulgaria ja Romania (EUVL L 124, 20.5.2009, s. 53). Sopimus tehtiin alun perin seitsemän vuoden ajaksi, joka päättyi 31. toukokuuta 2009. Sveitsissä 8. helmikuuta 2009 järjestetyn kansanäänestyksen jälkeen sopimusta jatkettiin toistaiseksi. Sveitsissä 9. helmikuuta 2014 järjestetyn laajamittaista maahanmuuttoa koskevan kansanäänestyksen tuloksista huolimatta sopimus on yhä voimassa. Sopimuksen 9 artikla ja liite III liittyvät ammattipätevyyksien tunnustamiseen. Liitteessä III eritellään Sveitsiä koskevat Euroopan unionin hyväksymät tunnustamiseen liittyvät säädökset. Sopimuksen 18 artiklan mukaan liitteen III muutoksista päättää sopimuksen 14 artiklalla perustettu EU:n ja Sveitsin sekakomitea. Liitettä III on muutettu viimeksi EU:n ja Sveitsin sekakomitean päätöksellä N:o 2/2011 (EUVL L 277, 22.10.2011, s. 20). Muutoksen päätarkoituksena oli mukauttaa sopimus ammattipätevyyksien tunnustamisesta 7 päivänä syyskuuta annettuun Euroopan parlamentin ja neuvoston direktiiviin 2005/39/EY (EUVL L 255, 30.9.2005, s. 22). Direktiivin voimaantulon jälkeen myös sen liitteitä on muutettu useaan kertaan päätöksen N:o 2/2011 hyväksymisen jälkeen. Sopimuksen liite III olisi siis saatettava ajan tasalle näiden muutosten huomioon ottamiseksi. Erityisesti seuraavat seikat on otettava huomioon: – direktiivin 2005/36/EY liitteen II muuttamisesta annettu asetus (EU) N:o 632/2012 (EUVL L 180, 12.7.2012, s. 9); – Yhdistyneen kuningaskunnan ilmoitus muutosten tekemisestä direktiivin 2005/36/EY liitteessä I lueteltuihin ammatillisiin yhdistyksiin ja järjestöihin. Ilmoitetut muutokset on julkaistu komission tiedonannossa Ilmoitus – direktiivin 2005/36/EY liitteessä I tarkoitetuista ammatillisista yhdistyksistä ja järjestöistä, jotka täyttävät direktiivin 3 artiklan 2 kohdan edellytykset (EUVL C 182, 23.6.2011, s. 1) – viisi komission tiedonantoa, jotka koskevat ammattipätevyyden tunnustamisesta annetun direktiivin liitettä V ja joissa otetaan huomioon jäsenvaltioiden ilmoitukset uusista nimikkeistä sekä muutoksista jo luetteloituihin nimikkeisiin ja muodollista pätevyyttä osoittaviin asiakirjoihin ja/tai niitä myöntäviin viranomaisiin. Tiedonannot on julkaistu 24. kesäkuuta 2011 (EUVL C 183, s. 1), 16. joulukuuta 2011 (EUVL C 367, s. 5), 14. elokuuta 2012 (EUVL C 244, s. 1), 21. joulukuuta 2012 (EUVL C 396, s. 1) ja 28. kesäkuuta 2013 (EUVL C 183, p. 4); – Sveitsissä hiljattain tiettyjen terveydenhoitoalan ammattien ammattipätevyyksiä koskevat muutokset. Sveitsi on ehdottanut sopimuksen liitteeseen III useita lisäyksiä ja muutoksia, jotka koskevat syöpätautien, perinnöllisyyslääketieteen ja sisätautien erikoisaloja sekä sairaanhoitoalaa ja naistentauteja ja synnytyksiä. Mainitut muutokset, jotka on sisällytetty oheiseen päätösluonnokseen liitteen III muuttamiseksi, on tehtävä jäsenvaltioissa (sopimuspuolet) tapahtuneiden teknisten muutosten huomioon ottamiseksi. Kyse ei ole uusista aloitteista. 2. EHDOTUKSEN OIKEUDELLINEN SISÄLTÖ Sekakomitean päätösluonnos sisältää kolme artiklaa. 1 artiklassa säädetään, että sopimuksen liitettä III muutetaan päätöksen liitteen mukaisesti. 2 artiklassa säädetään, että päätös on yhtä todistusvoimainen kaikilla EU:n virallisilla kielillä. 3 artiklassa vahvistetaan säännökset, jotka koskevat päätöksen voimaantuloa. Liite: tarkistettu liite III 3. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2015/0040 (NLE) Ehdotus NEUVOSTON PÄÄTÖS henkilöiden vapaasta liikkuvuudesta Euroopan yhteisön ja sen jäsenvaltioiden sekä Sveitsin valaliiton sopimuksella perustetussa sekakomiteassa omaksuttavasta Euroopan unionin kannasta ammattipätevyyksien vastavuoroista tunnustamista koskevan liitteen III muuttamiseksi EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan yhdessä sen 46, 53 ja 62 artiklan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan yhteisön ja sen jäsenvaltioiden sekä Sveitsin valaliiton sopimus henkilöiden vapaasta liikkuvuudesta[1], jäljempänä ’sopimus’, allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002. (2) Sopimuksen 14 artiklalla perustetaan EU:n ja Sveitsin sekakomitea. Liitteen III (ammattipätevyyksien vastavuoroinen tunnustaminen) muuttaminen edellyttää artiklan 18 mukaisesti kyseisen sekakomitean päätöstä. (3) Jotta voitaisiin edelleen varmistaa Euroopan unionin säädösten johdonmukainen ja asianmukainen soveltaminen ja jotta vältettäisiin hallinnolliset ja mahdolliset oikeudelliset ongelmat, on tarpeen muuttaa sopimuksen liitettä III lisäämällä siihen Euroopan unionin uudet säädökset, joihin sopimuksessa ei nykyisellään viitata. (4) EU:n ja Sveitsin sekakomiteassa esitettävän unionin kannan olisi perustuttava oheiseen päätösluonnokseen, ON HYVÄKSYNYT TÄMÄN PÄÄTÖKSEN: 1 artikla Henkilöiden vapaasta liikkuvuudesta tehdyn, Euroopan yhteisön ja sen jäsenvaltioiden sekä Sveitsin valaliiton sopimuksen 14 artiklalla perustetussa sekakomiteassa ilmaistavan unionin kannan liitteen III (ammattipätevyyksien vastavuoroinen tunnustaminen) muuttamisesta on perustuttava tämän päätöksen liitteenä olevaan EU:n ja Sveitsin sekakomitean päätösluonnokseen. Unionin edustajat voivat sekakomiteassa sopia vähäisistä muutoksista päätösluonnokseen ilman uutta neuvoston päätöstä. 2 artikla Kun sekakomitean päätös on annettu, se julkaistaan Euroopan unionin virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EYVL L 114, 30.4.2002, s. 6. LIITE Luonnos Henkilöiden vapaasta liikkuvuudesta 21 päivänä kesäkuuta 1999 Euroopan yhteisön ja sen jäsenvaltioiden sekä Sveitsin valaliiton sopimuksen 14 artiklalla perustetun EU:n JA SVEITSIN SEKAKOMITEAN PÄÄTÖS N:o 2/2014, ammattipätevyyksien vastavuoroista tunnustamista koskevan sopimuksen liitteen III muuttamisesta SEKAKOMITEA, joka ottaa huomioon Euroopan yhteisön ja sen jäsenvaltioiden sekä Sveitsin valaliiton sopimuksen henkilöiden vapaasta liikkuvuudesta, jäljempänä ʼsopimusʼ, ja erityisesti sen 14 ja 18 artiklan, sekä katsoo seuraavaa: (1) Sopimus allekirjoitettiin 21 päivänä kesäkuuta 1999, ja se tuli voimaan 1 päivänä kesäkuuta 2002. (2) Liitettä III (ammattipätevyyksien vastavuoroinen tunnustaminen) on muutettu viimeksi EU:n ja Sveitsin sekakomitean[1] päätöksellä N:o 2/2011, ja se olisi saatettava ajan tasalle EU:n ja Sveitsin uusien säädösten ja sääntöjen huomioon ottamiseksi, ON HYVÄKSYNYT TÄMÄN PÄÄTÖKSEN: 1 artikla Muutetaan sopimuksen liitettä III (ammattipätevyyksien vastavuoroinen tunnustaminen) tämän päätöksen liitteen mukaisesti. 2 artikla Tämä päätös on annettu bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tšekin, tanskan, unkarin ja viron kielillä, ja jokainen teksti on yhtä todistusvoimainen. 3 artikla Tämä päätös tulee voimaan sitä kuukautta seuraavan toisen kuukauden ensimmäisenä päivänä, jona EU:n ja Sveitsin sekakomitea on hyväksynyt sen. Tehty Brysselissä …. Sekakomitean puolesta Puheenjohtaja LIITE Muutetaan henkilöiden vapaasta liikkuvuudesta tehdyn, Euroopan yhteisön ja sen jäsenvaltioiden sekä Sveitsin valaliiton välisen sopimuksen liitettä III seuraavasti: 1. Lisätään otsikon «A JAKSO: SÄÄDÖKSET, JOIHIN VIITATAAN» 1a kohtaan seuraavat luetelmakohdat: - Komission asetus (EY) N:o 623/2012, annettu 11 päivänä heinäkuuta 2012, ammattipätevyyden tunnustamisesta annetun Euroopan parlamentin ja neuvoston direktiivin 2005/36/EY liitteen II muuttamisesta (EUVL L 180, 12.7.2012, s. 9), - Komission tiedonanto – Ilmoitus – direktiivin 2005/36/EY liitteessä I tarkoitetuista ammatillisista yhdistyksistä ja järjestöistä, jotka täyttävät direktiivin 3 artiklan 2 kohdan edellytykset (EUVL C 182, 23.6.2011, s. 1), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 183, 24.6.2011, s. 1), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 367, 16.12.2011, s. 5), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 244, 24.6.2011, s. 1), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 396, 21.12.2012, s. 1), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 183, 28.3.2011, s. 4), - Komission tiedonanto – Ilmoitus – muodollista pätevyyttä osoittavat asiakirjat – ammattipätevyyden tunnustamisesta annettu direktiivi 2005/36/EY (liite V) (EUVL C 301, 17.10.2012, s. 1). 2. Täydennetään kohtaa 1g seuraavilla lääketieteen erikoisaloilla: Maa || Nimi Syöpätaudit Koulutuksen vähimmäiskesto: 5 vuotta Sveitsi || Medizinische Onkologie Oncologie médicale Oncologia medica Maa || Nimike Perinnöllisyyslääketiede Koulutuksen vähimmäiskesto: 4 vuotta Sveitsi || Medizinische Genetik Génétique médicale Genetica medica 3. Muutetaan 1g kohdan nimikettä ˮsisätauditˮ koskevat tiedot seuraavasti: Maa || Nimike Sisätaudit Koulutuksen vähimmäiskesto: 5 vuotta Sveitsi || Allgemeine Innere Medizin Médecine interne générale Medicina interna generale 4. Lisätään 1i kohtaan seuraava opinto-ohjelma: Maa || Koulutuksesta annettava asiakirja || Asiakirjan antava elin || Ammattinimike || Viiteajankohta Sveitsi || 3. Diplomierte Pflegefachfrau HF, diplomierter Pflegefachmann HF || Höhere Fachschulen, die staatlich anerkannte Bildungsgänge durchführen || Pflegefachfrau, Pflegefachmann || 1. kesäkuuta 2002 || Infirmière diplômée ES, infirmier diplômé ES || Ecoles supérieures qui proposent des filières de formation reconnues par l’ État || Infirmière, infirmier || || Infermiera diplomata SSS, infermiere diplomato SSS || Scuole specializzate superiori che propongono dei cicli di formazione riconosciuti dallo Stato || Infermiera, infermiere || 5. Lisätään 1m kohdassa olevaan taulukkoon seuraavat tiedot: Maa || Koulutuksesta annettava asiakirja || Asiakirjan antava elin || Ammattinimike || Viiteajankohta Sveitsi || 1. Diplomierte Hebamme || Schulen, die staatlich anerkannte Bildungsgänge durchführen || Hebamme || 1. kesäkuuta 2002 || Sage-femme diplômée || Écoles qui proposent des filières de formation reconnues par l'État || Sage-femme || || Levatrice diplomata || Scuole che propongono dei cicli di formazione riconosciuti dallo Stato || Levatrice || || 2. [Bachelor of Science [Name of the UAS] in Midwifery] « Bachelor of Science HES-SO de Sage-femme » (Bachelor of Science HES-SO in Midwifery) « Bachelor of Science BFH Hebamme » (Bachelor of Science BFH in Midwifery) « Bachelor of Science ZFH Hebamme » (Bachelor of Science ZHAW in Midwifery) || Schulen, die staatlich anerkannte Bildungsgänge durchführen Scuole che propongono dei cicli di formazione riconosciuti dallo Stato || Hebamme Sage-femme Levatrice || 1. kesäkuuta 2002 [1] EUVL L 277, 22.10.2011, s. 20.